Държавен вестник, бр. 68, 2006 г., стр. 111

Б Р О Й  68
Д Ъ Р Ж А В Е Н   В Е С Т Н И К
С Т Р .  111
НАРЕДБА № Iз-1011
от 4 юли 2006 г.
за професионалното обучение на служителите
от Министерството на вътрешните работи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията и
редът за планиране, организиране, провежда-
не, контрол и отчитане на професионалното обу-
чение на служителите от МВР.
Чл. 2. Професионалното обучение на служи-
телите от МВР се планира, организира и про-
вежда с откъсване и без откъсване от работа.
Г л а в а  в т о р а
ПРОФЕСИОНАЛНО ОБУЧЕНИЕ
С ОТКЪСВАНЕ ОТ РАБОТА
Раздел I
Учебно-планова документация
Чл. 3. Професионалното обучение с откъс-
ване от работа се организира и провежда по:
1. каталог на курсовете за професионално
обучение;
2. график за професионално обучение.
Чл. 4. (1) Каталогът систематизира инфор-
мацията за предназначението, структурата, те-
матичния обхват, учебните дисциплини, хо-
рариума от учебни часове и формите на про-
веждане на курсовете за професионално обу-
чение с откъсване от работа по обучаващи
структурни звена и видове професионално
обучение.
(2) В каталога за всеки курс се определя
точкова скала за оценка нивото на придобита-
та професионална квалификация.
(3) Каталогът се разработва от обучаващите
структурни звена и дирекция “Човешки ресур-
си”, съгласува се с основните структурни звена
и се утвърждава от главния секретар на МВР и
заместник-министър на вътрешните работи.
Чл. 5. (1) Графикът за професионално обу-
чение разпределя видовете курсове за професи-
онално обучение с откъсване от работа по обу-
чаващи структурни звена, като определя про-
дължителност, време за провеждане и участни-
ци, разпределени по учебни смени и определе-
ни по категории и длъжности.
(2) Графикът се разработва от дирекция
“Човешки ресурси” и обучаващите структур-
ни звена, съгласува се с основните структур-
ни звена и се утвърждава от главния секре-
тар на МВР.
(3) Графикът обхваща едногодишен период,
за който се планират две смени на курсовете за
първоначално професионално обучение и най-
малко по четири смени на курсовете за повиша-
ване на професионалната квалификация, про-
фесионална специализация и актуализация на
професионалната квалификация.
Чл. 6. (1) Професионалното обучение в обу-
чаващите структурни звена на МВР се извър-
шва по учебно-планова документация, със-
тояща се от:
1. учебна програма за всеки конкретен курс;
2. тематични планове по учебните дисцип-
лини, включени в учебната програма;
3. учебни разписания.
(2) Учебно-плановата документация по ал. 1,
т. 1 и 2 се:
1. изготвя от обучаващите структурни звена
на МВР в съответствие с каталога;
2. съгласува от обучаващите структурни зве-
на на МВР със заинтересованите основни струк-
турни звена на МВР не по-рано от 3 месеца и не
по-късно от 20 календарни дни преди началото
на съответния курс;
3. утвърждава от ръководителя на обучава-
щото структурно звено не по-късно от 10 работ-
ни дни преди началото на съответния курс.
(3) Учебните разписания се изготвят от обу-
чаващите структурни звена и се утвърждават
не по-късно от 3 работни дни преди началото на
конкретния курс или негова обособена част—
модул или етап.
Раздел II
Провеждане на професионалното обучение
с откъсване от работа
Чл. 7. (1) Изпращането на служители от МВР
на курсове за професионално обучение се из-
вършва със заповед на главния секретар на МВР,
а в негово отсъствие—на директора на дирек-
ция “Човешки ресурси”.
(2) Проектите на заповедите по предходната
алинея се изготвят от дирекция “Човешки ре-
сурси” по предложение на съответната конкур-
сна комисия или на компетентния орган—за
курсовете за актуализация на професионалната
квалификация.
Чл. 8. При прекратяване или прекъсване
на професионалното обучение на специали-
зант или обучаем по причини, определени в
правилниците за организацията и дейността
им, обучаващите структурни звена на МВР из-
пращат в тридневен срок чрез директора на
дирекция “Човешки ресурси” до главния сек-
ретар на МВР предложение за отмяна изпра-
щането на служителя на курс за професионал-
но обучение.
Чл. 9. (1) Обучаващите структурни звена на
МВР издават документи, удостоверяващи при-
добитата професионална квалификация, само
за курсове, включени в каталога, и с хорариум
не по-малък от 30 учебни часа.
(2) Удостоверяващите документи се изда-
ват в четиринадесетдневен срок след завърш-
ването на курса и се изпращат до звеното “Чо-
вешки ресурси”, обслужващо структурното
звено, в което служителят изпълнява държав-
ната служба в МВР.